આ ઘટના બાદ મેં સાયન પોલીસ-સ્ટેશનમાં ફોન કરીને ફરિયાદ કરી હતી એમ જણાવતાં નીતિન શેઠે કહ્યું હતું કે ‘ફરિયાદ બાદ ૧૦ મિનિટમાં જ પોલીસ ઘટનાસ્થળે આવી પહોંચી હતી. જોકે ત્યારે આરોપીઓએ પોલીસને જોઈને ભાગવાના પ્રયાસ કર્યા હતા, પણ પોલીસે પીછો કરીને તેમને પકડી પાડ્યા હતા. એ વખતે અહીંના ટ્રાવેલ્સવાળાઓએ પોલીસ સાથે પણ ઝઘડો કર્યો હતો અને બૂમાબૂમ કરી મૂકી હતી. ટ્રાવેલ્સવાળાઓની સંખ્યા અને દાદાગીરી જોઈને પોલીસે વધુ ટુકડી બોલાવી લીધી હતી.’